Heiðrún Lind gefur kost á sér til formennsku í Heimdalli Heiðrún Lind Marteinsdóttir hefur ákveðið að gefa kost á sér til formennsku í Heimdalli , félagi ungra sjálfstæðismanna í Reykjavík , á aðalfundi félagsins sem fram skal fara eigi síðar en 1. október 2006 . Í fréttatilkynningu kemur fram að Heiðrún Lind hefur starfað í Heimdalli og Sjálfstæðisflokknum um árabil ; var ritari stjórnar Heimdallar 2003 - 2004 , sat í varastjórn Sambands ungra Sjálfstæðismanna 2003 - 2005 og var framkvæmdastjóri Landssambands sjálfstæðiskvenna 2005 - 2006 . Þá hefur hún setið í stjórn Heimssýnar , félags sjálfstæðissinna í Evrópumálum síðan 2004 , var í forsvari fyrir Lögréttu , félag laganema við Háskólann í Reykjavík 2002 - 2003 og hefur verið fastur penni á vefritinu Tíkinni síðan 2003 . Hún er mastersnemi á lokaári í lögfræði við lagadeild Háskólans í Reykjavík og er stúdent frá Menntaskólanum í Reykjavík .